(Levél a magyar szakszervezetekhez)

**Tisztelt Szakszervezeti Vezető Barátaink!**

2016 decemberében megkerestünk számos ágazati és országos szakszervezeti tisztségviselőt, politikust annak érdekében, hogy tegyenek valamit a Tettrekész Magyar Rendőrség Szakszervezetének vezetője és társai elleni koncepciós ítélet ügyében. Ténylegesen ezeket a szakszervezeti vezetőket, jogászokat munkájukért támadják, érdekvédelmi tevékenységükért (tiltakozás a kormány megszorításai ellen, petíciók, küzdelem az elmaradt túlórák kifizetéséért, a rossz munkakörülmények miatt, stb).

Szima Juditra példátlan 5 éves börtön- és pénzbüntetés vár, vezetőtársait illetően pedig egzisztenciálisan súlyosan érintő ítéletek születtek. Szima 5 éves börtönbüntetését május 11-én meg kell kezdje.

Megismételjük - most már nemzetközi szinten - tiltakozási/szolidaritási akciónkat, mivel ilyesfajta jelenségek egyre terjednek Európában és a világban. Kérem Önöket, emeljék fel szavukat. A szakszervezetek belső ügyeibe avatkozás, a Munkatörvény újabb változtatásai arra mutatnak, hogy ezek a támadások nem szűnnek.

Eredményes munkát kívánva baráti üdvözlettel:

…..

A rendszerváltást követő években a közszolgáltatásban/rendfenntartó erőknél is megindult a dolgozói jogok megnyirbálása: a kedvezményes nyugdíjat – visszamenőleg is ­- elvették, magát a nyugdíjat járadékká minősítették, a munkatörvénykönyvet a dolgozók hátrányára változtatták meg, stb. A létező szakszervezeti vezetés nem állt az ellenállás élére, az érdekvédelmi tevékenység beszűkült – az ezzel elégedetlen rendőrök egy csoportja 2004-ben létrehozta a Tettrekész szakszervezetet, amely néhány év alatt e terület legnagyobb szervezetévé nőtt, tagjai között ma már jogászok, pedagógusok, tisztviselők is megtalálhatók. Minden kormány alatt keményen képviselte a dolgozói érdekeket, számonkérte a szakmaiságot, a tárgyalásokban kikényszerített egyezségeket nem írta alá, tüntetéseket szervezett, bírósági ügyeket indított tagjai jogsegélyezésére. Az első támadás még a szocialista kormány alatt érte a szervezet vezetőit, főtitkárát

lázadással vádolták, lefokozták. Az ezt követő 7 évben egyéb módszerekkel kereste a «fogást» a konzervatív kormány: áttért a közbűntényes vádakra. 2016 novemberéig számos adóhatósági, ügyészségi, bírósági vizsgálat zajlott – mind tisztának találta a szakszervezeti vezetést a kérdéses sikkasztásos ügyekben -, mígnem 8 havi előzetes letartóztatás, lakhelyről kitiltás után a főtitkárt és 9 társát bűnösnek találták (az eljárásban hemzsegtek a formai hibák, bizonyítékok tűntek el, a vád tanuival alkut kötöttek, stb). Jogerős ítélet született, a főtitkár, Szima Judit 5 év börtönt és 22 millió Ft büntetést kapott, társaira pedig egszisztenciájukat súlyosan veszélyeztető ítéletet mértek.

A beteg, kiskorú gyermekét özvegyen nevelő Szima Juditnak 2017. május 11-én börtönbe kell vonulnia, a mellette kezdeményezett számos és széleskörű petíció, tüntetés, a többi hazai és nemzetközi szakszervezetek riadóztatása ellenére.

Úgy véljük, a beavatkozás egy szakszervezet életébe, annak «lefejezése» megengedhetetlen, ahogy ezt tiltja is Magyarország Alaptörvénye és az ILO-egyezmények. Egy szakszervezet elleni támadás, beleavatkozás belső ügyeibe, minden dolgozót érint!

Arra kérünk Benneteket, tegyetek lépéseket, tiltakozzatok hazátokban levélben, egyénileg vagy csoportosan a magyar nagykövetségeken, Áder János köztársasági elnöknél (postacím: Sándor-palota, 1536 Budapest, Pf. 227), Orbán Viktor miniszterel- nöknél (miniszterelnok@me.gov.hu), a Kúriánál (Legfelsőbb Bíróság, kuria@kuria.birosag.hu), a nagy nemzetközi szakszervezeti szövetségeknél. Kérjük, akciótokról értesítsetek és küldjetek másolatot a somijudit@yahoo.fr címre.